এবার শ্রীলঙ্কার দলের দায়িত্বে ভারতের প্রাক্তন কোচ!

ওয়েব ডেস্ক : এক সময়ের বিশ্ব চ্যাম্পিয়ন দল বর্তমানে জৌলুস হারিয়েছে। বিশ্বকাপ, এশিয়া কাপ, চ্যাম্পিয়ন্স ট্রফি-তে দলের খারাপ পারফরম্যান্স সবার চোখে পড়েছে। সেই ছবি এবার বদল করতে চায় শ্রীলঙ্কা (Srilanka)। সেই কারণে ভারতের প্রাক্তন কোচকে (Former Indian Coach) দায়িত্ব দিল তারা।

শ্রীলঙ্কা ক্রিকেট বোর্ড নিজেদের কোচিং স্টাফে নিযুক্ত করল ভারতীয় দলের প্রাক্তন ব্যাটিং কোচ বিক্রম রাঠোরকে (Vikram Rathour)। সামনেই টি২০ বিশ্বকাপ। যাতে ঘরের মাঠে ভালো পারফর্ম করতে পারে শ্রীলঙ্কা, সেই কারণে এমন সিদ্ধান্ত নেওয়া হল। এর আগেও আফগানিস্তানকেও বিশ্বকাপের আগে আয়োজক দেশের প্রাক্তন ক্রিকেটারদের নিজেদের দলের সঙ্গে যুক্ত করতে দেখা গিয়েছে। এর অন্যতম উধাহরণ হল অজয় জাডেজা।

আরও খবর : ‘বাংলাদেশকে ভারতেই খেলতে হবে, নয়তো..’, চূড়ান্ত বার্তা ICC-র

২০২৪ সালে টি২০ বিশ্বকাপ জিতেছিল টিম ইন্ডিয়া। সেই দলের ব্যাটিং কোচ ছিলেন বিক্রম রাঠোর। এবার সেই অভিজ্ঞতাটাই কাজে লাগাতে চাইছে শ্রীলঙ্কা। জানা গিয়েছে, আগামী ১৫ জানুয়ারি থেকে তিনি দায়িত্ব গ্রহণ করবেন। আর তার কিছুদিন পর থেকে শুরু হবে টি২০ বিশ্বকাপ (T20 World Cup 2026)। অবশ্য তার আগে পাকিস্তানের বিরুদ্ধে রয়েছে টি২০ সিরিজ।

উল্লেখ্য, ২০২১ সালে বিক্রম ভারতীয় পুরুষ দলের কোচ হিসেবে যোগ দিয়েছিলেন। তার পরে তিনি নিউজিল্যান্ডের ব্যাটিং কোচ হয়েছিলেন। ২০২৫ সালের আইপিএল-এ তিনি রাজস্থান রয়্যালসের ব্যাটিং কোচ হিসেবে নিযুক্ত হয়েছিলেন। এর পরেই এবার নিজেদের কোচিং স্টাফে বিক্রম রাঠোরকে নিযুক্ত করল শ্রীলঙ্কা।